била предоставена от други китайски доставчици на услуги.
 (598)
 Проверката също доказа, че жалбоподателят е описал точно в откритото досие избраната методология за определяне на износа на електрически велосипеди от КНР.
 (599)
 Освен това подробните данни, представени от жалбоподателя, бяха сверени с други източници на информация и се оказаха надеждни. Никоя от другите страни не предложи алтернативен източник на информация или методология.
 (600)
 Комисията също така установи, че подробните данни, както и самоличността на дружеството, предоставящо тази информация, са от поверително естество по смисъла на член 29, параграф 1 от основния регламент. Разгласяването на самоличността на доставчика на информацията би имало съществено неблагоприятно въздействие върху страната, предоставящо информацията, или върху страната, от която е придобита информацията.
 (601)
 При тези обстоятелства и като се има предвид равнището на разгласяване на обобщените данни и методологията относно неповерителното досие, Комисията счита, че входящите данни и информацията относно дружеството, което ги препродава, не са необходими на засегнатата страна, за да упражни правото си на защита.
 (602)
 Поради това твърдението трябваше да се отхвърли.
 (603)
 Заинтересованите страни заявиха, че вносът от КНР е следвал тенденциите на пазара, тъй като потреблението в Съюза и китайският износ са се увеличавали. Необходимо е все пак да се отбележи, че степента на растеж на китайския износ и на потреблението в Съюза е много различна. Между 2014 г. и разследвания период китайският внос се е увеличил с 250 %, докато потреблението в Съюза се увеличавало с много по-бавни темпове (с 74 %). Докато тенденцията със сигурност е била същата, размерът на увеличението е много различен.
 4.3.2. Цени на вноса от КНР и подбиване на цените
 (604)
 Комисията установи цените на вноса въз основа на данни от Евростат съгласно метода, описан в съображение 589.
 (605)
 Средната цена на вноса в Съюза от КНР се е променяла, както следва:
 Таблица 15
 Цени на вноса (EUR/бройка)
 2014 г.
 2015 г.
 2016 г.
 РП
 КНР
 472
 451
 477
 422
 Индекс
 100
 96
 101
 89
 Източник: Евростат, статистически данни за износа на Китай.
 (606)
 Средната цена на вноса от КНР е намаляла с 11 % между 2014 г. и разследвания период, като първият спад с 4 % е отбелязан между 2014 и 2015 г., а вторият спад с 12 % — между 2016 г. и разследвания период.
 (607)
 Тъй като подробният продуктов асортимент не е бил известен поради общия характер на данните на Евростат, промяната на цените не е напълно надеждна. При все това Комисията отбеляза, че средните цени на вноса от КНР са били значително по-ниски от тези на производителите от Съюза и от тези на вноса от други трети държави, различни от КНР. Освен това, въпреки че китайските производители износители са разширили асортимента от продукти, които се продават на пазара на Съюза и са включили по-скъпи електрически велосипеди, средната цена на вноса от Китай е намаляла.
 (608)
 След разгласяването няколко производители износители изтъкнаха, че Комисията погрешно е разгледала промяната на средната цена на китайския внос, като заявиха, че тя е била значително по-ниска от средната цена на производителите от Съюза и от други